
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση εσωτερικού κανονισμού λειτουργίας του Ε.Π.Ι. 
«Αστικού Περιβάλλοντος και Ανθρώπινου Δυναμικού 

του Παντείου Πανεπιστημίου». 1 

Αδεια κατοχής Β' θέσης στον Εμμανουήλ Ζευγώλη. 2 

Τροποποίηση της 24097/92 απόφασης του Νομάρχη Δυ¬ 
τικής Αττικής. 3 

Συγχώνευση Νομικών Προσώπων του Δήμου Γλυφάδας 
Ν. Αττικής με το όνομα «17η Σχολική Επιτροπή 19ου 
Νηπιαγωγείου Γλυφάδας» και «15η Σχολική Επιτροπή 

11 ου Νηπιαγωγείου Γλυφάδας». 4 

Σύσταση Νομικού Προσώπου στο Δήμο Φαρκαδόνας Ν. 
Τρικάλων με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΑΙΚΙΩΜΕΝΩΝ (Κ.Α.Π.Η.) Δ.Δ. Γριζά- 

νου του Δήμου Φαρκαδόνας. 5 

Τροποποίηση του Οργανισμού Εσωτερικής Υπηρεσίας 
της Δημοτικής Βιβλιοθήκης Ερμουπόλεως Νομού Κυ¬ 
κλάδων . 6 

Σύσταση Νομικού Προσώπου στην Κοινότητα Σχοινού- 
σας Νομού Κυκλάδων με την επωνυμία «Σχολική Επι¬ 
τροπή Δημοτικού Σχολείου, Γυμνασίου και Νηπιαγω¬ 
γείου Σχοινούσας». 7 


ΑΠΟΦΑΣΕΙ Σ 

Αριθ. Β7/27 (1) 

Έγκριση εσωτερικού κανονισμού λειτουργίας του Ε.Π.Ι. 

«Αστικού Περιβάλλοντος και Ανθρώπινου Δυναμικού του 

Παντείου Πανεπιστημίου». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τα Π .Δ. 295/95 (ΦΕΚ 265 Α) «Ίδρυση Ερευνητικού Πανε¬ 
πιστημιακού Ινστιτούτου Αστικού Περιβάλλοντος και Αν¬ 
θρώπινου Δυναμικού» και 367/98 (ΦΕΚ. 25ΙΑ) «Τροποποίη¬ 
ση του Π.Δ. 452/95 «Ίδρυση Ερευνητικού Πανεπιστημιακού 
Ινστιτούτου με την επωνυμία «Ινστιτούτο Αστικού Περιβάλ¬ 
λοντος και Ανθρώπινου Δυναμικού» (Α' 265). 

2. Το πρακτικό του Δ.Σ. του Ε.Π.Ι. Αστικού Περιβάλλοντος 
και Ανθρώπινου Δυναμικού της 6.6.2000. 


3. Το γεγονός ότι από τις διατάξεις της απόφασης δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

Εγκρίνουμε τον Εσωτερικό Κανονισμό λειτουργίας του Ιν¬ 
στιτούτου Αστικού Περιβάλλοντος και Ανθρώπινου Δυναμι¬ 
κού το περιεχόμενο του οποίου έχει ως ακολούθως: 

Άρθρο 1 

Ίδρυση - σκοποί -μέσα 

1. Το «Ινστιτούτο Αστικού Περιβάλλοντος και Ανθρώπινου 
Δυναμικού», που ιδρύθηκε από το Τμήμα Οικονομικής και 
Περιφερειακής Ανάπτυξης του Παντείου Πανεπιστημίου 
Κοινωνικών και Πολιτικών Επιστημών, συνδέεται με το πα¬ 
ραπάνω Τμήμα και λειτουργεί, στο πλαίσιο του Παντείου Πα¬ 
νεπιστημίου, ως νομικό πρόσωπο ιδιωτικού δικαίου με έδρα 
το Δήμο Καλλιθέας. 

2. Το Ινστιτούτο δεν ανήκει στο δημόσιο τομέα, σύμφωνα 
με τις διατάξεις του άρθρου 17 παρ. 1 του Ν. 2083/92 και έχει 
διοικητική και οικονομική αυτοτέλεια. 

3. Σκοποί του Ινστιτούτου είναι: 

α) Η έρευνα από κάθε άποψη των φαινομένων που συνδέ¬ 
ονται με οποιοδήποτε τρόπο με τα γνωστικά αντικείμενα του 
αστικού περιβάλλοντος και του ανθρώπινου δυναμικού. 

β) Η ανάλυση, ο σχεδιασμός και η αξιολόγηση πολιτικών 
για το αστικό περιβάλλον και το ανθρώπινο δυναμικό. 

γ) Η διερεύνηση των οικονομικών διαστάσεωντου αστικού 
περιβάλλοντος και του ανθρώπινου δυναμικού. 

δ) Η ανάλυση θεμάτων που συνδέονται με τις νέες τεχνο¬ 
λογίες και τις εφαρμογές τους στο περιβάλλον και στην απα¬ 
σχόληση. 

ε) Η δημιουργία βάσεων δεδομένων για όλους τους τομείς 
της δραστηριότητάςτου. 

στ) Η συστηματική ενημέρωση και ανάλυση των ευρωπαϊ¬ 
κών και διεθνών διαστάσεων του περιβάλλοντος και του 
ανθρώπινου δυναμικού. 

4. «Για την επίτευξη των σκοπών που περιγράφονται στην 
παραπάνω παράγραφο 3, το Ινστιτούτο χρησιμοποιεί κάθε 
νόμιμο μέσο και κυρίως: 

α) Προωθεί την έρευνα στα επιστημονικά πεδία που ειδι¬ 
κεύεται, σε συνεργασία και με άλλους φορείς στο εσωτερι¬ 
κό και στο εξωτερικό. 

β) Διεξάγει ερευνητικά προγράμματα και μελέτες οίκοθεν 
ή κατ' ανάθεση, με τη συνεργασία και άλλων φορέων και πα¬ 
ρέχει συμβουλευτικές και γενικότερα επιστημονικές υπηρε¬ 
σίες σε επιχειρήσεις και φορείς του δημόσιου και ιδιωτικού 
τομέα. 

γ) Αναπτύσσει σχέσεις και συνεργάζεται με Εκπαιδευτικά 
και Ερευνητικά Ιδρύματα, με δημόσιους και ιδιωτικούς φο¬ 
ρείς καθώς και με μεμονωμένα άτομα για την προώθηση των 
σκοπών του. 

δ) Στηρίζει την εκπαιδευτική διαδικασία των Ανωτάτων Εκ¬ 
παιδευτικών Ιδρυμάτων στουςτομείςτης δραστηριότητάςτου. 

ε) Δημιουργεί κάθε μορφής βάσης δεδομένων, αρχείου 
και βιβλιοθήκης και μισθώνει ή αποκτά χώρους για την εγκα¬ 
τάστασή τους. 

στ) Οργανώνει διαλέξεις, σεμινάρια και συνέδρια, εκδίδει 
δημοσιεύματα και χρησιμοποιεί σύγχρονες τεχνικές οπτικο- 
ακουστικών μέσωνγιατηνπροαγωγήτου επιστημονικούτου 
έργου. 

ζ) Αναπτύσσει δραστηριότητες αρχικής και συνεχιζόμε¬ 
νης κατάρτισης, εγκαθιστά «παρατηρητήρια» και ιδρύει ει¬ 
δικευμένα Κέντρα και Εργαστήρια. 

I. Το Ινστιτούτο εποπτεύεται από το Υπουργείο Εθνικής 
Παιδείας και Θρησκευμάτων και από τη Σύγκλητο. 

Άρθρο 2 

Αρμοδιότητες των οργάνων Διοίκησης 

1. Το Ινστιτούτο διοικείται από: α) Το Διοικητικό Συμβού¬ 
λιο, β) Το Διευθυντή, γ) Τον Αναπληρωτή Διευθυντή. 

2. Το Διοικητικό Συμβούλιο αποτελείται: α) από τρία (3) μέ¬ 
λη Δ.Ε.Π. του Τμήματος Οικονομικής και Περιφερειακής 
Ανάπτυξης του Παντείου Πανεπιστημίου το οποίο μετονο¬ 
μάστηκε από Τμήμα Αστικής και Περιφερειακής Ανάπτυξης 
(Π.Δ. 202/98), τα οποία ορίζονται με τη διαδικασία που προ¬ 
βλέπει ο Ν. 2083/92 και προέρχονται από τομείς συναφείς με 
το πεδίο έρευνας του Ινστιτούτου και β) από δύο (2) ερευνη¬ 
τές που προτείνονται από το σύνολο των ερευνητών του Ιν¬ 
στιτούτου. 

3. Το Διοικητικό Συμβούλιο του Ινστιτούτου αποφασίζει 
για κάθε θέμα που αφορά τη διοίκηση και λειτουργία, τη δια¬ 
χείριση της περιουσίας καιτη διάθεση τωνπόρων αυτού, κα¬ 
θώς και για κάθε ενέργεια που σχετίζεται με την εκπλήρωση 
των σκοπών του. 

Ειδικότερα το Διοικητικό Συμβούλιο: 

α) Χαράζει τη γενική ερευνητική πολιτική του Ινστιτούτου, 
β) εποπτεύει, ελέγχει και κατευθύνειτις υπηρεσίες του γ) κα¬ 
θορίζει την οικονομική πολιτική του Ινστιτούτου, δ) εγκρίνει 
τον προϋπολογισμό, τον απολογισμό καιτον ισολογισμό του 
Ινστιτούτου, ε) αποφασίζει για την πρόσληψη, ύστερα από 
εισήγηση του Διευθυντή, το αναγκαίο προσωπικό και καθο¬ 
ρίζει το ύψος των αποδοχών του επιστημονικού προσωπι¬ 
κού, στ) καταρτίζειτον Κανονισμό Αειτουργίαςτου Ινστιτού¬ 
του και γ) αποδέχεται κάθε είδους επιχορηγήσεις, δωρεές 
και εισφορές και καθορίζει τους όρους αποδοχής και διάθε¬ 
σής τους. 

4. Διευθυντής του Ινστιτούτου ορίζεται καθηγητής ή ανα¬ 
πληρωτής καθηγητής του Τμήματος Οικονομικής και Περι¬ 
φερειακής Ανάπτυξης του Παντείου Πανεπιστημίου, σύμ¬ 
φωνα με τις διατάξεις της παρ. 7 του άρθρου 17 του Ν. 
2083/92. 

5. Ο Διευθυντής του Ινστιτούτου ασκεί τις εξής αρμοδιό¬ 
τητες: 

α) Εκπροσωπεί το Ινστιτούτο στις Αρχές και στις σχέσεις 
του με κάθε τρίτο, β) διευθύνει το Ινστιτούτο και μεριμνά για 
την εν γένει και εύρυθμη λειτουργία του, γ) συγκαλεί το Δι¬ 
οικητικό Συμβούλιο και προΐσταται των συνεδριάσεών του, 
δ) καταρτίζει και εισηγείται στο Δ.Σ. το πλαίσιο της ερευνη¬ 
τικής δραστηριότητας και καθορίζει τις διαδικασίες αξιολό¬ 
γησης, επιλογής και χρηματοδότησης των ερευνητικών 
προγραμμάτων, ε) συντονίζει τις ερευνητικές δραστηριότη¬ 
τες και λαμβάνει τα αναγκαία μέτρα για την εύρυθμη λει¬ 
τουργία τους, στ) μεριμνά για την κατάρτιση του προϋπολο¬ 


γισμού, του απολογισμού και του ισολογισμού και την υπο¬ 
βολή τους για έγκριση στο Διοικητικό Συμβούλιο ζ) αναζητεί 
πηγές χρηματοδότησης και ενεργεί κάθε πράξη που είναι 
απαραίτητη για την εξασφάλιση χρηματικών πόρων, η) δίνει 
εντολή για την πληρωμή κάθε δαπάνης, θ) εκδίδει τις πρά¬ 
ξεις πρόσληψης του κάθε είδους προσωπικού του Ινστιτού¬ 
του, ι) προΐσταται του προσωπικού του Ινστιτούτου, ια) υπο¬ 
γράφει τα έγγραφα του Ινστιτούτου. 

6. Αναπληρωτής Διευθυντής του Ινστιτούτου ορίζεται μέ¬ 
λος Δ.Ε.Π. του Τμήματος Οικονομικής και Περιφερειακής 
Ανάπτυξης του Παντείου Πανεπιστημίου ή Ερευνητής του 
Ινστιτούτου, που διορίζεται σύμφωνα με τα οριζόμενα στην 
παρ. 7 του άρθρου 17του Ν. 2083/92. 

Ο Αναπληρωτής Διευθυντής του Ινστιτούτου αναπληρώ¬ 
νει το Διευθυντή σε περίπτωση απουσίας ή κωλύματος του 
και ασκεί όσες αρμοδιότητες ανατίθενται σ’ αυτόν με απο¬ 
φάσεις του Διοικητικού Συμβουλίου ή του Διευθυντή. 

7. Ο Διευθυντής του Ινστιτούτου μπορεί με απόφασή του 
να παρέχει γενική ή ειδική εξουσιοδότηση εκπροσώπησης 
του Ινστιτούτου είτε στον Αναπληρωτή Διευθυντή, είτε σε μέ¬ 
λη του Διοικητικού Συμβουλίου, είτε σε ερευνητές ή υπαλλή¬ 
λους του Ινστιτούτου. Ομοίως ο Διευθυντής μπορεί να μετα¬ 
βιβάζει ορισμένες αρμοδιότητες του στον Αναπληρωτή Διευ¬ 
θυντή ή σε υπαλλήλους του Ινστιτούτου. 

8. Το ύψος του κατ’ έτος αποδοχώντου Διευθυντή καιτον 
Αναπληρωτή Διευθυντή θα καθορίζεται με απόφαση του Δι¬ 
οικητικού Συμβουλίου εντός του πλαισίου της ισχύουσας 
σχετικής νομοθεσίας και των οικονομικών δυνατοτήτων του 
Ινστιτούτου και δεν θα υπερβαίνει: 

α) για το Διευθυντή το 50% των πάσης φύσεως τακτικών 
αποδοχών της οργανικής του θέσης και 

β) για τον Αναπληρωτή Διευθυντή το 90% των αποδοχών 
του Διευθυντή του Ινστιτούτου. 

9. Η εγγραφή μελών του Ινστιτούτου, σύμφωνα με το άρ¬ 
θρο 5, παρ. 8 του Π.Δ. 452/95 και οι όροι πρόσβασης στο Κέ¬ 
ντρο Τεκμηρίωσης και στη Βιβλιοθήκη καθώς και οι όροι με 
τους οποίους είναι δυνατή η παροχή στα μέλη αυτά άλλων 
προνομίων ρυθμίζονται εκάστοτε με αποφάσεις του Διοικη¬ 
τικού Συμβουλίου. 

Άρθρο 3 

ΟΡΓΑΝΩΤΙΚΗ ΔΙΑΡΘΡΩΣΗ 

1. Το Ινστιτούτο έχει τις εξής Υπηρεσίες: 

α) Το Τμήμα Ερευνών και Ανάπτυξης Δραστηριοτήτων, το 
οποίο συγκροτούν οι ακόλουθες υπηρεσιακές μονάδες: αα) 
Ερευνών και Μελετών, αβ) Τεκμηρίωσης και Βάσεων Δεδο¬ 
μένων, αγ) Πληροφορικής και Ανάπτυξης, αδ) Γεωγραφικών 
Συστημάτων Πληροφοριών και αε) Εποπτικών Μέσων και 
Πολυμέσων. 

β) Το Τμήμα Εκδόσεων και Βιβλιοθήκης 
γ) Το Τμήμα Εκδηλώσεων και Εκπαίδευσης 
δ) Το Τμήμα Οικονομικής Διαχείρισης, το οποίο αποτελεί- 
ται από δύο Γ ραφεία: 

δα) Γραφείο Οικονομικής Διαχείρισης και δβ) Γραφείο 
Προσωπικού 
ε) Η Γραμματεία 

2. Οι αρμοδιότητες των παραπάνω Υπη ρεσιακών μονάδων 
είναι οι εξής: 

α) Το Τμήμα Ερευνών και Ανάπτυξης Δραστηριοτήτων 
παρέχει υποστήριξη για την εκπόνηση ερευνητικών προ¬ 
γραμμάτων και μελετών, μεριμνά για την συγκέντρωση 
στοιχείων και πληροφοριών στους επιστημονικούς τομείς 
που καλύπτουν οι δραστηριότητες του Ινστιτούτου και 
συλλέγει τα αναγκαία στατιστικά και συγκριτικά στοιχεία 
για τον προγραμματισμό τη σχεδίαση και εκτέλεση των 
ερευνητικών έργων. 

Επιπλέον παρακολουθεί και εντοπίζει τις δυνατότητες 
ανάπτυξης και χρηματοδότησης των δραστηριοτήτων του 
Ινστιτούτου και εισηγείται σχετικά στο Διευθυντή. Το Τμήμα 
αυτό έχει την ευθύνη οργάνωσης και διοίκησης του Μηχα¬ 
νογραφικού Κέντρου για επιστημονικές εφαρμογές. 

β) Το Τμήμα Εκδόσεων και Βιβλιοθήκης μεριμνά για την έκ¬ 
δοση των δημοσιευμάτων και λοιπών εντύπων του Ινστιτού¬ 
του καθώς και για την συγκρότηση και συστηματική ενημέ¬ 
ρωση όλων των αρχείων εντύπου ή ηλεκτρονικού υλικού. 
Έχει επίσης την ευθύνη για τη οργάνωση και λειτουργία της 
Βιβλιοθήκης του Ινστιτούτου και για την τήρηση και ενημέ¬ 
ρωση βιβλιογραφικού αρχείου. 

γ) Το Τμήμα Εκδηλώσεων και Εκπαίδευσης μεριμνά για 
τον προγραμματισμό, την οργάνωση και την εκτέλεση όλων 
των εκπαιδευτικών προγραμμάτων, των προγραμμάτων 
επαγγελματικής κατάρτισης και τηλεκπαίδευσης καθώς και 
των εκδηλώσεων του Ινστιτούτου και ιδιαίτερα των Συνε¬ 
δρίων, Συμποσίων, Σεμιναρίων και Συνεντεύξεων Τύπου. 

δ) Το Γ ραφείο Οικονομικής Διαχείρισης τηρεί τις λογιστι¬ 
κές καταστάσεις, χειρίζεται τα θέματα κατάρτισης, έγκρι¬ 
σης και εκτέλεσης του προϋπολογισμού, επιμελείται της εκ¬ 
καθάρισης των αποδοχών και γενικάτερα αποζημιώσεων 
του προσωπικού, της εκκαθάρισης των δαπανών, της εί¬ 
σπραξης των εσόδων καιτης προμήθειας των αναγκαίων πα¬ 
γίων και αναλώσιμων υλικών. Τηρεί τα αναγκαία παραστατι¬ 
κά είσπραξης και δαπανών, μεριμνά για τη χρηματοδάτηση 
των δραστηριοτήτων του Ινστιτούτου και ενεργεί όλες τις 
αναγκαίες δοσοληψίες με Τράπεζες και Δημόσιες Υπηρε¬ 
σίες. 

ε) Το Γραφείο Προσωπικού επιμελείται όλων των θεμάτων 
του προσωπικού, της τήρησης των νόμων και αποφάσεων 
που αφορούν στις εργασιακές σχέσεις και τη μισθολογική 
του κατάσταση και συνεργάζεται για τα θέματα αρμοδιότη- 
τάς του με το Γ ραφείο Οικονομικής Διαχείρισης και τον Δι¬ 
ευθυντή του Ινστιτούτου. 

στ) Η Γραμματεία μεριμνά για τη διοικητική εξυπηρέτηση 
του Διοικητικού Συμβουλίου και του διευθυντή, για τη διακί¬ 
νηση και αρχειοθέτηση εγγράφων, για τη διακίνηση πληρο¬ 
φοριακών εντύπων και επιστημονικού υλικού προς τα αρμά- 
δια τμήματα και τους ερευνητές και για εύρυθμη λειτουργία 
των χώρων και του εξοπλισμού. 

3. Οι λεπτομέρειες για την εσωτερική διάρθρωση των Υπη¬ 
ρεσιών του Ινστιτούτου, τις διατάξεις που πρέπει να ακο¬ 
λουθούνται και κάθε άλλη ρύθμιση που απαιτείται για τη λει¬ 
τουργία του Ινστιτούτου, ρυθμίζονται εκάστοτε με αποφά¬ 
σεις του Διοικητικού Συμβουλίου. 

ΑΡΘΡΟ 4 

Προσάντα Επιστημονικού και λοιπού προσωπικού 

1. Το προσωπικά του Ινστιτούτου διακρίνεται σε Τακτικό 
και Έκτακτο. Το Τακτικό Προσωπικό περιλαμβάνει Επιστη¬ 
μονικό, Ειδικό Διοικητικό και Τεχνικό Προσωπικό (ΕΔΤΠ) και 
διοικητικό προσωπικό. 

2. Το Επιστημονικό Προσωπικό αποτελείται από τις ακό¬ 
λουθες κατηγορίες; 

α. Τακτικούς Ερευνητές που είναι μέλη Δ.Ε.Π. του Τμήμα¬ 
τος Οικονομικής και Περιφερειακής Ανάπτυξης του Παντεί- 
ου Πανεπιστημίου Κοινωνικών και Πολιτικών Επιστημών. 

β. Ερευνητές που είναι μέλη Δ.Ε.Π. των Α.Ε.Ι. της ημεδα¬ 
πής ή αλλοδαπής ή εξειδικευμένους επιστήμονες εκτάς ΑΕΙ. 

γ. Επιστημονικούς Συνεργάτες που είναι κάτοχοι μεταπτυ¬ 
χιακού ή διδακτορικού διπλώματος. 

δ. Επιστημονικούς Βοηθούς που είναι πτυχιούχοι ΑΕΙ και 
ΤΕΙ. 

3. Το Ειδικό Διοικητικό και Τεχνικό Προσωπικό (ΕΔΤΠ) 
αποτελείται από: 


α) Πτυχιούχους Πανεπιστημιακής Εκπαίδευσης (Π.Ε.) 
β) Πτυχιούχους Τεχνολογικής Εκπαίδευσης (Τ.Ε.) 

4. Το Διοικητικό Προσωπικό του Ινστιτούτου αποτελείται 
από: 

α) Πτυχιούχους Πανεπιστημιακής Εκπαίδευσης 
β) Πτυχιούχους Τεχνολογικής Εκπαίδευσης 
γ) Πτυχιούχους Δευτεροβάθμιας Εκπαίδευσης 
δ) Πτυχιούχους Υποχρεωτικής Εκπαίδευσης 

5. Οαριθμάςτωνθέσεωντουπροσωπικούτου Ινστιτούτου 
ορίζεται ως εξής: 

α) Μια (1) θέση Διευθυντή, 
β) Μια (1) θέση Αναπληρωτή Διευθυντή, 
γ) Δέκα πέντε (15) θέσεις Επιστημονικού Προσωπικού, ει- 
δικάτητας Πτυχιούχων Οικονομικών, Πολιτικών, Κοινωνικών 
και Ανθρωπιστικών Επιστημών, Θετικών Επιστημών, Επιστη¬ 
μών Μηχανικού και Πληροφορικής, Πανεπιστημιακής καιΤε- 
χνολογικής Εκπαίδευσης. 

δ) Πέντε (5) θέσεις Ειδικού Διοικητικού και Τεχνικού Προ¬ 
σωπικού, οι οποίες κατανέμονται ως εξής: Τρεις (3) θέσεις 
κατηγορίας Πανεπιστημιακής Εκπαίδευσης (Π.Ε.), Δυο (2) 
θέσεις κατηγορίας Τεχνολογικής Εκπαίδευσης (Τ.Ε.). Γ ιατις 
θέσεις αυτές απαιτείται ειδικότητα Πτυχιούχου Νομικών, Οι¬ 
κονομικών, Πολιτικών, Κοινωνικών και Ανθρωπιστικών Επι¬ 
στημών, Θετικών Επιστημών Μηχανικού, Πληροφορικής και 
Βιβλιοθηκονομίας. 

ε) Πέντε (5) θέσεις Διοικητικού Προσωπικού, οι οποίες κα- 
τανέμονται ως εξής: Δυο (2) θέσεις κατηγορίας Πανεπιστη¬ 
μιακής Εκπαίδευσης (Π.Ε.), Μία (1) θέση κατηγορίας Τεχνο¬ 
λογικής Εκπαίδευσης (Τ.Ε.), Μία (1) θέση κατηγορίας Δευτε¬ 
ροβάθμιας Εκπαίδευσης (Δ.Ε.), κλάδου Διοικητικού - 
Λογιστικού, Μία (1) θέση κατηγορίας Υποχρεωτικής Εκπαί¬ 
δευσης (Υ.Ε.) κλάδου επιμελητών. Για τις θέσεις κατηγορίας 
Π.Ε. και Τ.Ε. απαιτείται ειδικότητα Πτυχιούχου Νομικών, Θι- 
κονομικών, Πολιτικών, Κοινωνικών και Ανθρωπιστικών Επι¬ 
στημών, Θετικών Επιστημών, Επιστημών Μηχανικού, Πληρο¬ 
φορικής και Βιβλιοθηκονομίας. 

6. Η πρόσληψη γίνεται ύστερα από προκήρυξη των θέσε¬ 
ων. Στην προκήρυξη αναφέρονται η κατηγορία της θέσης, η 
ειδικότητα και τα ειδικότερα προσόντα πρόσληψης. Η προ¬ 
κήρυξη των θέσεων γίνεται με απόφαση του Διοικητικού 
Συμβουλίου και δημοσιεύεται σε δύο ημερήσιες εφημερί¬ 
δες. 

7. Οι αποδοχές του Τακτικού Προσωπικού καθορίζονται με 
την κάθε σύμβαση κατά κατηγορία και δεν μπορεί να υπερ¬ 
βαίνουν το άριο των αποδοχών του καθηγητή ΑΕΙ Α' βαθμί¬ 
δας. 

8. Τα προσόντα πρόσληψης του Ειδικού Διοικητικού και 
Τεχνικού Προσωπικού (ΕΔΤΠ) ορίζονται ως εξής: 

α) Για τα μέλη του ΕΔΤΠ Πανεπιστημιακής Εκπαίδευσης: 
Τα αντίστοιχα κατά ειδικότητα πτυχία ή διπλώματα ΑΕΙ της 
ημεδαπής, ή ισότιμα αντίστοιχης ειδικότητας σχολών της 
αλλοδαπής και εμπειρία σε θέματα υποδομής και υποστήρι¬ 
ξης της έρευνας που αποδεικνύεται από βεβαιώσεις σχετι¬ 
κής προϋπηρεσίας τους. 

β) Γ ια τα μέλη του ΕΔΤΠ Τεχνολογικής Εκπαίδευσης: Τα 
αντίστοιχα κατά ειδικάτητα πτυχία των ΤΕΙ ή ΚΑΤΕΕ της χώ¬ 
ρας ή ισάτιμα της αλλοδαπής και εμπειρία σε θέματα υπο¬ 
δομής και υποστήριξης της έρευνας που αποδεικνύεται απά 
βεβαιώσεις σχετικής προϋπηρεσίας τους. 

9. Τα προσάντα πρόσληψης του Διοικητικού Προσωπικού 
ορίζονται ως εξής: 

α) Γ ιατο προσωπικό πανεπιστημιακής εκπαίδευσης (Π.Ε.): 
Πτυχίο ή δίπλωμα νομικών ή πολιτικών ή οικονομικών επι¬ 
στημών ή κοινωνικών και ανθρωπιστικών επιστημών ή θετι¬ 
κών επιστημών. 

β) Για το προσωπικό τεχνολογικής εκπαίδευσης (Τ.Ε.): 

Πτυχίο ή δίπλωμα διοίκησης επιχειρήσεων ή λογιστικής ΤΕΙ 
ή ΚΑΤΕΕ ή ισότιμων σχολών της ημεδαπής ή αλλοδαπής. 

Για την πρόσληψη του παραπάνω πρσσωπικού Π.Ε. και 
Τ.Ε. συνεκτιμάται και η γνώση μιας των ξένων γλωσσών Αγ¬ 
γλικής, Γαλλικής, Γερμανικής που αποδεικνύεται από σχετι¬ 
κές βεβαιώσεις ή πιστοποιητικά ή με ειδική εξέταση. 

γ) Γιατο πρσσωπικό δευτεροβάθμιας εκπαίδευσης (Δ.Ε.): 
Απολυτήριο γενικού λυκείου ή εξατάξιου γυμνασίου ή απο¬ 
λυτήριο τεχνικού επαγγελματικού λυκείου του τμήματος 
υπαλλήλων γραφείου (διοίκησης) ή λογιστηρίου. Ειδικότε¬ 
ρα οι προσλαμβανόμενοι για γραμματείς πρέπει να γνωρί¬ 
ζουν άριστα μια από τις γλώσσες Αγγλική, Γαλλική, Γερμα- 
νική, τήρηση αλληλογραφίας και χειρισμό Η/Υ που διαπι¬ 
στώνονται με ειδικές εξετάσεις. 

δ) Για το Διοικητικό προσωπικό υποχρεωτικής εκπαιδευτι¬ 
κής (Υ.Ε.). Απολυτήριο τριταξίου γυμνασίου. 

10. Το έκτακτο προσωπικό προσλαμβάνεται για την κάλυ¬ 
ψη των αναγκών συγκεκριμένου έργου. Η πρόσληψη γίνεται 
κατόπιν αποφάσεως του Διοικητικού Συμβουλίου, με σύμ¬ 
βαση έργου ή σύμβαση εργασίας ορισμένου χρόνου, σύμ¬ 
φωνα με τις διατάξεις του Ν. 1514/1985 (Α.13). 

Άρθρο 5 

Ρύθμιση Εργασιακών Σχέσεων 

Στο προσωπικά του Ινστιτούτου, εκτάς από το προσωπικό 
που έχειτην ιδιότητα του μέλους ΔΕΠ, έχουν ανάλογη εφαρ¬ 
μογή οι διατάξεις (υποχρεώσεις - δικαιώματα) των άρθρων 
14 έως και 25του Π.Δ. 410/1988 (α 191). 

Στο προσωπικά του Ινστιτούτου έχουν επίσης ανάλογη 
εφαρμογή οι διατάξεις των άρθρων 46 (περιπτώσεις λύσης 
της σύμβασης εργασίας), 47 (έκπτωση), 48 έως και 52 (από¬ 
λυση). 53 και 54 (καταγγελίατης σύμβασης εργασίας από το 
Ινστιτούτο ή του απασχολουμένου) και 55 (αποζημίωση) του 
Π.Δ. 410/1988 (Α 191). Όπου στις παραπάνω διατάξεις προ- 
βλέπεταιλήψη απόφασης οργάνων ή υπηρεσιακού συμβου¬ 
λίου, την απόφαση αυτή λαμβάνει ο διευθυντής ύστερα από 
γνώμη του Διοικητικού Συμβουλίου, η οποία δεν δημοσιεύε¬ 
ται στην Εφημερίδα της Κυβερνήσεως. 

Άρθρο 6 

Πόροι - οικονομική διαχείριση 

1. Πόροι του Ινστιτούτου είναι: 

α) Επιχορηγήσεις από τον τακτικό προϋπολογισμό και τον 
Προϋπολογισμό Δημοσίων Επενδύσεων του ΥΠΕΠΘ και άλ¬ 
λων Υπουργείων. 

β) Χρηματοδοτήσεις και χορηγίες από διεθνείς οργανι¬ 
σμούς, ιδιωτικές επιχειρήσεις και ιδιώτες. 

γ) Δωρεές, κληρονομιές, κληροδοσίες και κάθε είδους τα¬ 
κτικές και έκτακτες εισφορές ημεδαπών ή αλλοδαπών φυσι¬ 
κών ή νομικών προσώπων. 

δ) Έσοδα από την παροχή υπηρεσιών, την εκτέλεση ή την 
αξιολόγηση ερευνητικών προγραμμάτων για λογαριασμό 
τρίτων ή την πώληση πνευματικών προϊόντων που παράγει 
το Ινστιτούτο, καθώς και έσοδα από εκδόσεις. 

ε) Έσοδα από την εγγραφή και συνδρομή μελών, σύμφω¬ 
να με το άρθρο 5παρ. 8 του Π.Δ. 452/95. 

στ) Τόκοι από καταθέσεις. 

ζ) Πρόσοδοιαπότηνεκμετάλλευσητηςπεριουσίαςτου Ιν¬ 
στιτούτου. 

η) Αοιπά πάσης φύσεως έσοδα. 

2. Πηγές χρηματοδότησης είναι: 

α) Το Υπουργείο Εθνικής Παιδείας και Θρησκευμάτων με 
τακτικές επιχορηγήσεις 

β) Άλλες πηγές που αναφέρονται στο άρθρο 6, §1. 

3. Τα έσοδατου Ινστιτούτου, από οποιαδήποτε πηγή και αν 
προέρχονται, κατατίθενται σε λογαριασμό οποιασδήπστε 


τράπεζας κράτους - μέλους της Ευρωπαϊκής Ένωσης και η 
ανάληψη και διάθεσή τους γίνεται με ειδική εντολή του Δι¬ 
ευθυντή ή εξουσιοδοτημένου από αυτόν υπάλληλο του Ιν¬ 
στιτούτου. 

4. Η οικονομική χρήση του Ινστιτούτου είναι ετήσια, αρχί¬ 
ζει απάτην 1η Ιανουαρίου και λήγει την 31 η Δεκεμβρίου του 
ίδιου έτους. Κατ' εξαίρεση, η πρώτη διαχειριστική περίοδος 
αρχίζει από την ημέρα λειτουργίας του και δημοσίευσηςτης 
Υ.Α. Β7/259, 27.7.1999 «Διορισμός Διευθυντή και Αναπλη¬ 
ρωτή Διευθυντή στο Ερευνητικό Πανεπιστημιακό Ινστιτούτο 
με την επωνυμία «Ινστιτούτο Αστικού Περιβάλλοντος και Αν¬ 
θρώπινου Δυναμικού» του Παντείου Πανεπιστημίου» καιπα- 
ρατείνεται μέχρι την 31 η Δεκεμβρίου του επόμενου έτους. 

5.0 ετήσιος ισολογισμός του Ινστιτούτου καταρτίζεται με 
τη λήξη του οικονομικού έτους και συνοδεύεται από λεπτο¬ 
μερή έκθεση του Διοικητικού Συμβουλίου για τη διαχείριση 
και την οικονομική απόδοση των δραστηριοτήτων του κατά 
το οικονομικά έτος, καθώς και τις προβλέψεις για το μέλλον. 

Με τη λήξη του οικονομικού έτους καταρτίζεται ο προϋ¬ 
πολογισμός και το πρόγραμμα δραστηριοτήτων για το επό¬ 
μενο έτος. 

6. Το Ινστιτούτο τηρεί υποχρεωτικά τα εξής βιβλία και στοι¬ 
χεία : 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων Δισικητικού Συμ¬ 
βουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λαγιστική τάξη όλα 
τα έσοδα και έξοδατου Ινστιτούτου που πραγματοποιούνται 
στη διάρκεια της χρήσης. 

δ) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής θεωρημένα από τον Διευθυ¬ 
ντή του Ινστιτούτου ή τον προϊστάμενο του Τμήματος Οικο¬ 
νομικής Διαχείρισης και Προσωπικού. 

7. Το Ινστιτούτο, εκτάς από τα παραπάνω βιβλία και στοι¬ 
χεία, τηρεί και όποια άλλα κρίνονται αναγκαία ή προβλέπο- 
νται απά ειδικές διατάξεις. 

8. Όλα τα βιβλία και στοιχεία μπορούν να τηρούνται μηχα¬ 
νογραφικά κατά τις εκάστοτε τεχνικές δυνατότητες, σύμ¬ 
φωνα με τις κείμενες διατάξεις. 

Άρθρα 7 

Όικονομικός Έλεγχος 

1. Ο ετήσιος τακτικάς έλεγχος της οικονομικής διαχείρι¬ 
σης του Ινστιτούτου γίνεται από ορκωτό ελεγκτή τον οποίο 
ορίζει το Διοικητικό Συμβούλιο, σύμφωνα με τα προβλεπό- 
μενα στο άρθρο 18 του Π.Δ. 226/1992 (Α' 120). Ό ορκωτός 
ελεγκτής υποβάλλει το αργάτερο μέχρι τέλους Ιουνίου, την 
έκθεση ελέγχου του στο Διοικητικό Συμβούλιο και στον 
Υπουργείο Εθνικής Παιδείας και Θρησκευμάτων. Θ Υπουρ¬ 
γός Εθνικής Παιδείας και Θρησκευμάτων μπορεί να ζητήσει 
οποτεδήποτε εκτάκτους ελέγχους της οικονομικής διαχείρι¬ 
σης καιτου προσωπικού του Ινστιτούτου, που διενεργούνται 
στην περίπτωση αυτή από Επιθεωρητή του Υπουργείου Οι¬ 
κονομικών. Οι δαπάνες ελέγχου βαρύνουν τον προϋπολογι¬ 
σμό του Ινστιτούτου. 

2. Ο έλεγχος των δαπανών ενεργείται με βάση τα πρωτά- 
τυπα δικαιολογητικά, δηλαδή τα σχετικά τιμολόγια και απο¬ 
δείξεις των προμηθευτών ή δελτία παροχής υπηρεσιών, τα 
οποία τηρεί το Τμήμα Οικονομικής Διαχείρισης και Προσω¬ 
πικού για κάθε πραγματοπαιούμενη δαπάνη. 

3. Ο Διευθυντής του Ινστιτούτου είναι υπεύθυνος για την 
απόδοση φόρων και κρατήσεων υπέρ του Δημοσίου στην 
αρμόδια Δημόσια Οικονομική Υπηρεσία, για την ενημέρωση 
του Γ ενικού Λογιστηρίου του Κράτους, σύμφωνα με τις ισχύ- 
ουσες εκάστατε διατάξεις και τις εγκυκλίους του Υπουργεί- 

ου Οικονομικών και για την τήρηση και εκτέλεση των απο¬ 
φάσεων του Διοικητικού Συμβουλίου, οι οποίες ρυθμίζουν 
τις λεπτομέρειες διακίνησης των λογαριασμών εσόδων και 
δαπανών του Ινστιτούτου. 

Άρθρο 8 

Διαδικασία εγκρίσεων εσόδων και δαπανών 

1. Ο Διευθυντής του Ινστιτούτου εγκρίνει την είσπραξη 
των εσόδων τσυ Ινστιτσύτσυ και αποφασίζει για την κατάθε¬ 
ση των σχετικών χρηματικών πασών σε κάθε είδους τραπε¬ 
ζικό λογαριασμό και για την αγορά μεριδίων αμοιβαίων κε¬ 
φαλαίων σταθερού εισοδήματος. Τα εισπραττόμενα ποσά 
γίνονται αποδεκτά με τους όρους που καθορίζει το Διοικητι¬ 
κό Συμβούλιο. 

2. Οι προμήθειες των αναλώσιμων ή μη υλικών, αργάνων ή 
μηχανημάτων, επίπλων και σκευών, εργαστηριακού εξοπλι¬ 
σμού και βιβλίων και η εκτέλεση εργασιών οποιοσδήποτε εί¬ 
δους που είναι αναγκαίες για την εκτέλεση των αναπτυξια¬ 
κών και ερευνητικών πραγραμμάτων του Ινστιτούτου πραγ¬ 
ματοποιούνται με εντολή του Διευθυντή του Ινστιτούτου 
μέχρι του ποσού των 700.000 δρχ. και με απόφαση τσυ Διοι¬ 
κητικού Συμβουλίου από του ποσού των 700.001 δρχ. και πά¬ 
νω. Με απόφαση τσυ Διοικητικσύ Συμβσυλίου είναι δυνατό 
να αναπρσσαρμόζεται τα δικαίωμα του Διευθυντή για την 
έγκριση των δαπανών. 

3. Η διαδικασία προμηθειών και πόσης φύσεως μισθώσε¬ 
ων ρυθμίζεται με απαφάσεις τσυ Διοικητικού Συμβουλίου. 
Ειδικά για προμήθειες ηλεκτρονικών υπολογιστών, εποπτι¬ 
κών μέσων διδασκαλίας, εργαστηριακών μηχανών και πά¬ 
γιων συσκευών και οργάνων ή εξαρτημάτων, που προορίζο¬ 
νται για την εκπαίδευση των φοιτητών και την επιστημονική 
έρευνα καθώς και επιστημονικών βιβλίων και περιοδικών δεν 
διενεργείται διαγωνισμός, εφ' όσσν η συνσλική δαπάνη είναι 
κάτω των 5.000.000 δρχ, κατ' ανάλαγσ εφαρμογή του άρ¬ 
θρου 1, παρ. 2του Ν. 2083/92. 

4. Η εντολή πληρωμής για κάθε δαπάνη δίνεται από το Δι¬ 
ευθυντή του Ινστιτούτου, εντός των προβλέψεων του προϋ¬ 
πολογισμού. 

Άρθρο 9 

Διαχείριση πρσϋπσλογισμού μελετών και 
ερευνητικών πραγραμμάτων 

1. Για κάθε μελέτη και ερευνητικό πρόγραμμα ισχύσυν τα 
εξής: 

α) Το Διοικητικό Συμβούλιο εγκρίνει τον προϋπολογισμό, 
ύστερα από εισήγηση του Διευθυντή. 

β) Ποσοστό 15% επί του συνολικού προϋπολογισμού με¬ 
ταβιβάζεται στο γενικό τακτικό προϋπολογισμό του Ινστι- 
τοϋτου, εκτός αν άλλο ποσοστό σριστεί από τα Διαικητικό 
Συμβούλια τσυ Ινστιτούτου (π.χ. για επιστημονικά συνέδρια, 
εκπαιδευτικάπρσγράμματα, κ.α.). 

γ) Η εκταμίευση του Προϋπολογισμού γίνεται με εντολή 
του Επιστημονικού Υπεύθυνου, με έγκριση ταυ Διευθυντή. 

2. Για τα προγράμματα που χρηματοδοτούνται ή συγχρη- 
ματοδοτούνται από την Ευρωπαϊκή Επιτροπή ισχύουν οι 
εκάστοτε ειδικές ρυθμίσεις. Σχετικές λεπταμέρειες μπσ- 
ρούν να ρυθμίζονται με απόφαση του Διευθυντή. 

'Άρθρο 10 

Υλικοτεχνική υποδομή 

1. Η υλικοτεχνική υποδομή του Ινστιτούτου αποτελείται 
από τους χώρους και τα επιστημονικά και άλλα όργανα τα 
οποία ανήκουν στο Ινστιτούτο. 

2. Χώροι του Ινστιτούτου θεωρούνται οι ήδη παραχωρη- 
θέντες από το Πάντειο Πανεπιστήμιο και εκείνοι που θα απο¬ 
κτηθούν από το Ινστιτούτο ή θα παραχωρηθούν σε αυτό. 


Άρθρο 11 

Σχέσεις με το <<Τμήμα Οικονομικής και 

Περιφερειακής Ανάπτυξης» 

1. Το Ινστιτούτο συνδέεται αργανικά με το Τμήμα Οικονο¬ 
μικής και Περιφερειακής Ανάπτυξης, σύμφωνα με τα προ- 
βλεπόμενα στα Π.Δ. 452/95 και ως εκ τούτου υποστηρίζει 
τσυς εκπαιδευτικούς και ερευνητικούς στόχους του Τρήμα¬ 
τος αυτού. 

2. Το Ινστιτούτο στηρίζει τη πρσπτυχιακή και μεταπτυχια¬ 
κή εκπαίδευση πσυ παρέχειτο Τμήμα στους φοιτητές του με 
κάθε πρόσφορο και νόμιμο μέσο. 

3. Το Ινστιτούτο υποβοηθά, με την τεχνική υποδομή που 
διαθέτει, τους μεταπτυχιακούς φοιτητές και τους υποψήφι¬ 
ους διδάκτορες, οι οποίοι εκπονούν διπλωματικές εργασίες 
και διδακταρικές διατριβές σε θέματα σχετικά με τους σκο¬ 
πούς του Ινστιτούτου. 

4. Το Ινστιτούτο διευκολύνει τα μέλη ΔΕΠ του Τμήματος 
στη χρήση της εξειδικευμένης υπσδσμής του. 

5. Το Ινστιτούτο κοινοποιεί ετησίως τον προϋπολογισμό 
και ταν απαλαγισμό τσυ στη Γ ενική Συνέλευση Ειδικής Σϋν- 
θεσης του Τ ρήματος, προκειμένου τα μέλη της να διατυπώ¬ 
σουν τις απόψεις τους για τη στρατηγική της δράσης του Ιν¬ 
στιτούτου. 

6. Το Ινστιτούτο λειτουργεί συμπληρωματικά πρσς το Ινστι¬ 
τούτο Περιφερειακής Ανάπτυξης, συνεργαζόμενο με αυτό, 
με στόχο την ολοκληρωμένη αντιμετώπιση των ερευνητικών 
και των εκπαιδευτικών αναγκών του Τμήματας. 

'Άρθρο 12 
ΣΥΝΕΡΓΑΣΙΕΣ 

Με απόφαση του Διοικητικού Συμβουλίου είναι δυνατό να 
συνάπτονται συμφωνίες συνεργασίας με ερευνητικά ιδρύ¬ 
ματα και επιστημονικούς φορείς στο εσωτερικό ή εξωτερικό 
για την εκπόνηση μελετών και την ανάληψη κάθε άλλης δρα¬ 
στηριότητας που εμπίπτει στους σκοπούς του Ινστιτούτου. 

'Άρθρο 13 

Συγκρότηση κοινσπραξιών 

1. Με απόφαση του Διοικητικού Συμβουλίου είναι δυνατό 
να συγκροτούνται κοινοπραξίες με δημόσιους και ιδιωτι¬ 
κούς φορείς για την υποβολή προτάσεων εκπόνησης μελε¬ 
τών ή διενέργειας ερευνητικών πραγραμμάτων. 

2. Οι όροι της συνεργασίας με τσυς φορείς αυτούς εγκρί- 
νονται από το Διοικητικό Συμβούλιο. 

3. Η από κοινού εκπόνηση των μελετών ή της εφαρμσγής 
των πραγραμμάτων γίνεται σύμφωνα με τις ρυθμίσεις πσυ 
προβλέπσνται στα ένατο (9) άρθρο του παρόντος κανονι¬ 
σμού. 

Άρθρο 14 

Μεταβατικές διατάξεις 

1. Επί μέρους τροποποιήσεις στσν παρόντα κανονισμό θα 
ενσωματώνονται σε αυτό μόνο μία φορά το έτος, με απόφα¬ 
ση του ΥΠΕΠΘ. 

2. Για οποιοδήποτε θέμα που δεν προβλέπεται σχετική 
ρύθμιση στην ισχύουσα ναμαθεσία, στα Π.Δ. 452/95, όπως 
τραπσποιήθηκε με τα Π.Δ. 369/98 και στον παρόντα κανονι¬ 
σμό, αποφασίζει το Διοικητικό Συμβούλιο του Ινστιτούτου. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Αθήνα, 22 Ιαναυαρίου 2001 

ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

Αριθ.Φ. 124/1/Β2/4313π.ε. (2) 

Άδεια κατοχής Β' θέσης στον Εμμανουήλ Ζευγώλη 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 17παρ.4 βτουΝ. 1268/82 «Γιατη δομή και τη 
λειτουργία των Ανωτάτων Εκπαιδευτικών Ιδρυμάτων» όπως 
συμπληρώθηκε μετηνπαρ.6του άρθρου 48του Ν. 1404/83. 

2. Το αριθ. 459/2.11.1983 Π .Δ. (ΦΕΚ 157/29.11.1983 Τ.Α'). 

3. Τοαριθ. 129/10.4.1991 Π.Δ. (ΦΕΚ52/11.4.1991 Τ.Α'). 

4. Τα αριθ. 14874/632/6/1987, 11527/507/10.5.1988 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 
76/14.3.89τ.Α'). 

6. Το αριθ. 23571/5.12.2000 έγγραφο του Ε.Μ. Πολυτε¬ 
χνείου. 

7. Τις διατάξεις του άρθρου 28 παρ. 10 του Ν. 2083 ΦΕΚ 
159/21.9.92 τ. Β'. 

8. Την αριθ. ΣΤ5/16/22.2.98 (ΦΕΚ284τ.Β' 24.3.1998) απά- 
φαση του Υπουργού Εθνικής Παιδείας και Θρησκευμάτων 
εκχώρησης δικαιώματος υπογραφής «Με εντολή Υπουρ¬ 
γού» στον Ειδικά Γραμματέατου ΥΠ.Ε.Π.Θ.». 

9. Την από 19.1.1994 αίτηση του Εμμαν. Ζευγώλη προς το 
Τμήμα Μηχανικών Μεταλλείου Μεταλλουργών του Ε.Μ.Π. 
για χορήγηση άδειας κατοχής β' θέσης. 

10. Την απά 2.3.1994 νεάτερη αίτηση του ιδίου προς το 
προαναφερόμενο τμήμα του Ε.Μ.Π. για το ίδιο θέμα, επανά¬ 
ληψη στο ορθάν. 

11. Την απόφαση του Δ.Σ. του Τμήματος Μηχανικών Με¬ 
ταλλείων Μεταλλουργώγτου Ε.Μ.Π. (συνεδρ. 11.4.1994). 

12. Την απόφαση του Πρυτανικού Συμβουλίου του Ε.Μ.Π. 
(συνεδ. 29.6.1994). 

13. Την από 17.1.94 απόφαση του Δ.Σ. της/\ΑΡΚΟΑ. Ε.για 
το διορισμό του Ε. Ζευγώλη στη θέση του Προέδρου του 
Δ.Σ. 

14. Την από 15.2.1994 βεβαίωση της /\ΑΡΚΟ Α.Ε. που αφο¬ 
ρά στην εργασιακή σχέση του Εμμ. Ζευγώλη με την εταιρία. 

15. Την απά 17.1.1994 Απόφαση των μετόχων της /\ΑΡΚΟ 
Α.Ε. για τον διορισμό του Ε. Ζευγώλη στη θέση του Προέ¬ 
δρου του Δ.Σ. 

16. Τις διατάξεις του άρθρου 9 παρ. 3 του Ν. 1835/89 (ΦΕΚ 
76/14.3.1989) για χορήγηση άδειας με αναδρομική ισχύ, 
αποφασίζουμε: 

Παρέχουμε την άδεια στον Εμμανουήλ Ζευγώλη καθηγητή 
του Τμήματος Μηχανικών Μεταλλείου Μεταλλουργών του 
Ε.Μ. Πολυτεχνείου, προκειμένου να κατέχει και τη θέση του 
Προέδρου του Δ.Σ. της /\ΑΡΚΟΑ.Ε. απά 19.1.1994 ημερομη¬ 
νία υποβολής της αρχικής του αίτησης. 

Η άδεια ισχύει από την ημέρα ανάληψης των καθηκόντων 
της δεύτερης θέσης ή της έναρξης της δεύτερης απασχό¬ 
λησης, εφόσον είχε προηγηθεί η υποβολή αίτησης χορήγη¬ 
σης της σχετικής άδειας, αλλιώς από την ημέρα υποβολής 
της αίτησης. 

Το σύνολο των αποδοχών και από τις δύο θέσεις δεν μπο¬ 
ρεί να υπερβαίνει σε καμμία περίπτωση το ανώτατο όριο 
απολαβών του άρθρου 6 του Ν. 1256/82 άπως τροποποιή¬ 
θηκε, με το άρθρο 33 του Ν. 1326/83 και αντικαταστάθηκε 
απά 1.1.1995 με το άρθρο 4 του Ν.2303/95. 

Η απάφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιανουαρίου 2001 

Με εντολή Υπουργού 
Ο Ειδικός Γραμματέας 
ΔΙΟΝΥΣΗΣ ΚΛΑΔΗΣ 


Αριθ. 36980/2000 (3) 

Τ ροποποίηση της 24097/92 απόφασης του 
Νομάρχη Δυτικής Αττικής 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπάψη: 

1. Την αριθμ. 24097/92 απάφαση του Νομάρχη Δυτικής Ατ¬ 
τικής που δημοσιεύτηκε στο Φ.Ε.Κ. 130/93 τ.Β' και αφορά τη 
σύσταση στο Δήμο Πετρούπολης ιδίου Νομικού Προσώπου 
με το όνομα «Σχολική Επιτροπή 1ου-13ου Δημοτικού-Ιου 
Νηπιαγωγείου» Δήμου Πετρούπολης όπως μεταγενέστερα 
τροποποιήθηκε από την αριθμ. 5844/6.10.1997 απόφαση 
του Γ ενικού Γ ραμματέα Περιφέρειας Αττικής που δημοσιεύ- 
θηκε στο Φ.Ε.Κ. 997/11.11.1997τ.Β'. 

2. Την παράγραφο 8 του άρθρου 9 του Ν. 2640/98 (Φ.Ε.Κ. 
206/98 τ.Α'). 

3. Την αριθμ. Δ4/338 Κοινή Υπουργική Απόφαση των 
Υπουργών Οικονομικών και Εθνικής Παιδείας και Θρησκευ- 
μάτωνπουδημοσιεύθηκεστοΦ.Ε.Κ. 1065/30.8.2000τ.Β'. και 
αφορά συγχώνευση του 1 ου δωδεκαθέσιου δημοτικού σχο¬ 
λείου Πετρούπολης και του 13ου εξαθέσιου δημοτικού σχο¬ 
λείου Πετρούπολης, σε ένα δωδεκαθέσιο δημοτικά σχολείο 
με την ονομασία 1ου δωδεκαθέσιο δημοτικά σχολείο Πε¬ 
τρούπολης. 

4. Την αριθμ. 193/2000 απάφαση του Δημοτικού Συμβου¬ 
λίου του Δήμου Πετρούπολης που αφορά τροποποίηση της 
συστατικής πράξης του Ν.Π. μετά όνομα «Σχολική Επιτρο¬ 
πή 1ου-13ου Δημοτικού Σχολείου Δήμου Πετρούπολης», 
αποφασίζουμε: 

Τροποποιούμε το άρθρο 1 της 24097/92 απάφασης του 
Νομάρχη Δυτικής Αττικής ως εξής: 

Συστήνουμε στο Δήμο Πετρούπολης του Νομού Αττικής 
Νομικό Πρόσωπο με το όνομα «Σχολική Επιτροπή 1ου Δη¬ 
μοτικού Σχολείου Δήμου Πετρούπολης». 

Κατά τα λοιπά ισχύει ως έχει η 24097/1992 απάφαση του 
Νομάρχη Δυτικής Αττικής. 

-Κάλυψη δαπάνης 

1. Απά τις διατάξεις αυτής της απάφασης προκαλείται δα¬ 
πάνη σε βάρος του προϋπολογισμού του Δήμου Πετρούπο¬ 
λης ύψους 7.000.000 δρχ.γιατο τρέχον οικονομικά έτος και 
8.000 000 δρχ. περίπου για τα επάμενα οικονομικά έτη. 

2. Για την ανωτέρω δαπάνη έχει εγγραφεί πίστωση στον 
προϋπολογισμό του Δήμου Πετρούπολης στον Κ.Α. 211.9.3 
με τίτλο «Επιχορηγήσεις Σχολικών Επιτροπών», ποσού 
124.080.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουαρίου 2001 
Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

Αριθ. 4527 (4) 

Συγχώνευση Νομικών Προσώπων του Δήμου Γλυφάδας 
Ν.Αττικής μετά άνομα «17η Σχολική Επιτροπή 19ου Νη¬ 
πιαγωγείου Γλυφάδας» και» 15η Σχολική Επιτροπή 
11ου» Νηπιαγωγείου Γλυφάδας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπάψη: 

1. Την υπ’ αριθμ. 1074/26.1.1993 απάφαση του Νομάρχη 
Πειραιά που αφορά τη σύσταση στο Δήμο Γλυφάδας ιδίου 
Νομικού Προσώπου με το όνο μα «15η Σχολική Επιτροπή Δή- 

μου Γλυφάδας» που δημοσιεύθηκε οτο Φ.Ε.Κ. 140/ 
11.3.1993τ. Β'. 

2. Την υπ’ αριθμ. 1146/26.1.1993 απόφαση του Νομάρχη 
Πειραιά που αφορά τη σύσταση στο Δήμο Γλυφάδας ιδίου 
Νομικού Προσώπου με το όνομα «17η Σχολική Επιτροπή Λή¬ 
μου Γλυφάδας» που δημοσιεύθηκε στο Φ.Ε.Κ. 140/ 
11.3.1993τ. Β'. 

3. Τις διατάξεις της παραγράφου 8-15 του άρθρου 5 του 
Ν. 1894/90 «Γιατην Ακαδημία Αθηνών και άλλες εκπαιδευτι¬ 
κές διατάξεις» (Α' 100). 

4. Τις διατάξεις του άρθρου 203 του Π.Δ/τος 410/95 
(Φ.Ε.Κ. Α'231)(Δ.Κ.Κ.) 

5. Την αριθμ. 453/2000 απόφαση του Δημοτικού Συμβου¬ 
λίου του Δήμου Γλυφάδας για συγχώνευση των ιδίων Νομι¬ 
κών Προσώπωντου Δήμου Γλυφάδας με το όνομα «17η Σχο¬ 
λική Επιτροπή Δήμου Γλυφάδας» και «15η Σχολική Επιτρο¬ 
πή Δήμου Γλυφάδας», αποφασίζουμε: 

1. Συστήνουμε στο Δήμο Γλυφάδας του Νομού Αττικής 
Νομικό Πρόσωπο με το όνομα «15η Σχολική Επιτροπή Δή¬ 
μου Γλυφάδας» το οποίο διέπεται από τις διατάξεις του άρ¬ 
θρου. 203 του ΠΔ/τος 410/95 (Δ.Κ.Κ.) καθώς επίσης και από 
τις διατάξεις της παραγράφου 8-15 του άρθρου 5 του Ν. 
1894/90. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείρηση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσιμων 
υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση των 
σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδιασμό 
από τον Οργανισμό Σχολικών Κτιρίων των σχολείων με έπι¬ 
πλα και εξοπλιατικά είδη και από το Υπουργείο Εθνικής Παι¬ 
δείας και Θρησκευμάτων με βιβλία για τις σχολικές βιβλιο¬ 
θήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μονά¬ 
δων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχόμενων πραγμά¬ 
των ή υπηρεσιών. 

ε) Πρόσοδοι από την περιουσία του. 

4. ΠΕΡΙΟΥΣΙΑτης ΣΧΟΛΙΚΗΣ ΕΠΙΤΡΟΠΗΣ είναι: 

Η κινητή και ακίνητη περιουσία που είχε η 15η Σχολική Επι¬ 
τροπή καθώς και η κινητή και ακίνητη περιουσία και το υπό¬ 
λοιπο του ταμείου της 17ης Σχολικής Επιτροπής που μετα¬ 
βιβάζονται στην 15η Σχολική Επιτροπή. 

- Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

Από τις διατάξεις της απόφασης αυτής δεν προκαλείται 


δαπάνη σε βάρος του προϋπολογισμού του Δήμου Γλυ¬ 
φάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουαρίου 2001 

Με εντολή Γ εν. Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

Αριθ. 16561 (5) 

Σύσταση Νομικού Προσώπου στο Δήμο Φαρκαδόνας Ν. Τρι¬ 
κάλων με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) Δ.Δ. Γριζάνου 
του Δήμου Φαρκαδόνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2503 / 97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις». 

2. Τις διατάξεις του Ν. 2539 / 97 «Συγκρότηση της Πρωτο¬ 
βάθμιας Τοπικής Αυτοδιοίκησης. 

3. Τις διατάξεις του άρθρου 203 «Δημοτικού & Κοινοτικού 
Κώδικα (Π .Δ. 410 / 95)». 

4. Την αριθμ. 2167 / 29.8.97 απόφαση του Γενικού Γραμ¬ 
ματέα Περιφέρειας Θεσσαλίας «μεταβίβαση αρμοδιοτήτων 
στους Δ/ντές Τοπ. Αυτ/σης και Δ/σης». 

5. Τις διατάξεις του άρθρου 27 του Ν. 2081/92 και της 
εγκυκλίου 550/7.10.92 της Γραμματείας του Υπουργικού 
Συμβουλίου. 

6. Την αριθμ. 118/2000 απόφαση του Δημοτικού Συμβου¬ 
λίου του Δήμου Φαρκαδόνας, αποφασίζουμε: 

1. Συνίσταται στο Δήμο Φαρκαδόνας Νομού Τρικάλων και 
στο Δ.Δ. Γριζάνου Νομικό Πρόσωπο με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) 
Δ.Δ. Γ ριζάνου του Δήμου Φαρκαδόνας». 

2. Σκοποί του Νομικού Προσώπου είναι: 

α. Η πρόληψη και η αντιμετώπιση βιολογικών και κοινωνι¬ 
κών προβλημάτων των ηλικιωμένων, ώστε να παραμείνουν 
αυτόνομα, ισότιμα και ενεργά μέλη του κοινωνικού συνόλου. 

β. Η διαφώτιση των ειδικών φορέων σχετικά με τα προ¬ 
βλήματα και τις ανάγκες των ηλικιωμένων, 
γ. Η έρευνα σχετικών θεμάτων με τους ηλικιωμένους 
δ. Η παροχή ιατροκοινωνικής προστασίας στους ηλικιω¬ 
μένους, ώστε τα άτομα αυτά να παραμείνουν στην οικογέ¬ 
νεια. 

3. Πόροιτου Κ.Α. Π. Η. είναι: 

α) Η ετήσια Επιχορήγηση του Δήμου προς τα Νομικά Πρό¬ 
σωπα ύψους 500.000 δρχ. 

β) Η επιχορήγηση και κάθε άλλη παροχή του Κράτους ή 
άλλου κρατικού και μη φορέα, είτε προς το ίδιο Νομικό Πρό¬ 
σωπο είτε προς το Δήμο Φαρκαδόνας για τα Νομικά Πρό¬ 
σωπα. 

γ) Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

δ) Τα έσοδα από τη συμβολική χρηματική συμμετοχή των 
μελών, που έχουν ανάγκη προστασίας. 

ε) Οι εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο, 
στ) Οι πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδος. 

4. Το Νομικό Πρόσωπο (ΚΑΠΗ) φέρει τη δική του σφραγίδα 
με την επωνυμία κυκλικά ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ 
ΦΑΡΚΑΔΟΝΑΣ και στσν εσωτερικό κύκλσ ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δ.Δ. ΓΡΙΖΑΝΟΥ. 

5. Το Νομικό Πρόσωπο εκπροσωπείται στα δικαστήρια και 
σε κάθε άλλη αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

6. ΤΟ ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ) θα στεγάζεται ή σε οίκημα του Δημοτικού Διαμερί¬ 
σματος ή σε μισθωμένο οίκημα που διαθέτει τον απαραίτη¬ 
το εξοπλισμό. 

7. Από τις διατάξεις αυτής της απόφασης προκαλείται δα¬ 
πάνη ύψους 500.000 δρχ. 

Η παρούσα απόφαση να δημασιευθεί στην Εφημερίδα της 
Κυβερνήσεως. 

Τρίκαλα, 17 Ιανουαρίσυ 2001 

Με εντολή Γεν. Γραμματέα Περιφέρειας 
Ο Διευθυντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

□ 

Αριθ. 91 (6) 

Τροποποίηση τσυ Οργανισμσύ Εσωτερικής Υπηρεσίας της 
Δημοτικής Βιβλιοθήκης Ερμουπόλεως Νομού Κυκλά¬ 
δων. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις:α) του άρθρου 12 του Ν. 1188/81 όπως 
τροποποιήθηκε με την παρ. 5 του άρθρου 8 του Ν. 2307/95. 

β) του Π.Δ. 37/Α/87 και 22/90. 

γ) του Ν. 2503/97. 

2. Την 43/99 απόφαση του Διοικητικού Συμβουλίου της Δη¬ 
μοτικής Βιβλιοθήκης Ερμούπολης με την οποία ψηφίσθηκε 
ο Οργανισμός Εσωτερικής Υπηρεσίας της που εγκρίναμε με 
την 2313/17.3.2000 απόφασή μας (Φ.Ε.Κ. 490/Β/6.4.2000). 

3. Την 50/2000 απόφαση του Διοικητικού Συμβουλίου της 
Δημοτικής Βιβλιοθήκης Ερμούπολης και την 222/2000 απόφα¬ 
ση τσυ Δημοτικού Συμβουλίου Ερμούπολης για τηντροποποί- 
ηση του Ο.Ε.Υ. της Δημοτικής Βιβλιοθήκης Ερμούπολης. 

4. Την 56/2000 γνωμοδότηση του Υπηρεσιακού Συμβουλί¬ 
ου Προσωπικού Ο.Τ.Α. Ν. Κυκλάδων που διατυπώθηκε στο 
πρακτικό 32/2000, αποφασίζουμε: 

Τροποποιούμε την 2313/17.3.2000 απόφασή μας και στα 
άρθρο 3 παρ. 1 του Οργανισμού Εσωτερικής Υπηρεσίαςτης 
Δηματικής Βιβλιαθήκης Ερμσύπολης (ΤΑΚΤΙΚΟ ΠΡΟΣΩΠΙ¬ 
ΚΟ ΣΕ ΜΟΝΙΜΕΣ ΘΕΣΕΙΣ) πρσστίθεται: 

Β. Μία (1) θέση κλάδσυΔΕΙ Δισικητικού με διαβάθμισηΔ-Α. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Απά τις διατάξεις αυτής της απόφασης υπαλαγίζεται ότι 
για τα έτας 2001 θα προκληθεί επί πλέον συνολική δαπάνη 
ύψους περίπου 4.000.000 δρχ. το οποίο θα κατανεμηθεί 
στον προϋπολογισμό ταυ σικονσμικαύ έτους 2001 αναλογι¬ 
κά στους Κ.Α. 05/111.1, Κ.Α 032.3 και Κ.Α. 032.5. 

Εγγραφή θα γίνεται και στα επόμενα αικοναμικά έτη ανά- 
λσγη με το ύψος των αποδοχών του προσωπικού. 

Η παρούσα απόφαση να δημασιευθεί στην Εφημερίδα της 
Κυβερνήσεως. 

Ερμσύπαλη, 19 Ιανουαρίσυ 2001 
Ο Γενικός Γραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


Αριθ. 15963/00 (7) 

Σύσταση Νσμικαύ Πρσσώπαυ στην κσινότητα Σχοιναύσας 
Νομσύ Κυκλάδων με την επωνυμία «Σχαλική Επιτρσπή 
Δημοτικσύ Σχσλείαυ, Γυμνασίσυ και Νηπιαγωγείου Σχοι- 
νούσας. 

Θ ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΘΤΙΘΥ ΑΙΓΑΙΟΥ 

Έχοντας υπάψη: 

Ι.Τις διατάξεις: 

α) του άρθρου 5τουΝ. 1894/90 (Φ.Ε.Κ. 110/Α/90). 
β) του άρθρου 203του Π.Δ. 410/95 (Δ.Κ.Κ.). 
γ) της παρ. 10 του άρθρου 6 του Ν. 2503/97. 
δ) των άρθρων 1 και 16 του Ν. 2539/97. 

2. Την αριθμ. 58/2000 απάφαση του Κοινοτικού Συμβουλί¬ 
ου Σχοινούσας, αποφασίζουμε: 

1. Συστήνουμε στην Κσινότητα Σχαινσύσαςτου Νομού Κυ¬ 
κλάδων νομικό πρόσωπο με την επωνυμία "Σχολική Επιτρο¬ 
πή Δημοτικού Σχολείου, Γυμνασίου και Νηπιαγωγείου Σχοι- 
νούσας". 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμσύ, 
ύδρευσης, τηλεφώνσυ, απσχέτευσης, αγσράς αναλωσίμων 
υλικών κ.λ.π. 

β) Η αμσιβή καθαριστριών. 

γ) Η εκτέλεση έργων για την επισκευή και συντήρηση τσυ 
σχσλείσυ και τσυ κάθε είδους εξοπλισμού του. 

δ) Η εισήγηση πρσς την Διεύθυνση Δευτεροβάθμιας Εκ¬ 
παίδευσης για ταν εφοδιασμό από τσν Οργανισμό Σχολικών 
Κτιρίων του σχολείου με έπιπλα και εξοπλιστικά είδη και από 
το Υπουργείο Εθνικής Παιδείας και Θρησκευμάτων με βι¬ 
βλία για τη σχολική βιβλιοθήκη. 

ε) Η διαχείριση των εσάδων από την ενδεχόμενη εκμετάλ¬ 
λευση του σχολικού κυλικείου και 
στ) Η λήψη κάθε άλλσυ μέτρσυ που κρίνεται αναγκαίο 
για τη στήριξη της δισικητικής λειτσυργίας της σχολικής 
μονάδας. 

3. Το νομικό πρόσωπο διοικείται από Διοικητικό Συμβούλιο 
σύμφωνα μετις διατάξεις της παρ. 3του άρθραυ 203 του Δη¬ 
μοτικού και Κοινοτικού Κώδικα και της παρ. 8 του άρθρου 5 
του Ν. 1894/90. Η θητεία των μελών του Διοικητικού Συμ¬ 
βουλίου ακολουθεί τη δημοτική περίοδο. 

4. Πόροι της Σχολικής Επιτροπής είναι: 
α) Η ετήσια επιχαρήγηση τσυ Κράτους, 
β) Η ετήσια επιχαρήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις απά τα αντίτιμα των παρεχομένων πραγμά¬ 
των ή υπηρεσιών. 

ε) Πράσοδσιαπάτηνπερισυσίατσυ. 

5. Τα νσμικό πράσωπσ εκπρσσωπείται στο δικαστήριο και 
σε κάθε δημάσια αρχή απά τσν Πράεδρσ ταυ Δ.Σ. και όταν 
αυτός απσυσιάζει ή κωλύεται από τσν Αντιπρόεδρσ. 

Κάλυψη δαπάνης: Από τις διατάξεις της Απόφασης αυτής 
πρακαλείται δαπάνη σε βάρος του προϋπολογισμού της 
Κοινότητας Σχοινούσας τα ύψος της οποίας δε δύναται να 
προϋπολογιστεί. 

Η απόφαση αυτή να δημασιευθεί στην Εφημερίδα της Κυ¬ 
βερνήσεως. 

Ερμούπσλη, 19 Ιανσυαρίου 2001 
Ο Γ ενικός Γ ραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




